Oskar Rütli

Johan-Oskar Rütli (19. detsember 1871 Ibaste küla, Ahja vald – 24. juuli 1949 Haunstetteni laager, Augsburg) oli Tartus tegutsenud eesti advokaat, tööstur ja pankur.

Rütli õppis vallakoolis, Võnnu kihelkonnakoolis, Hugo Treffneri Gümnaasiumis ja Tartu kroonugümnaasiumis. Tartu Ülikoolis õppis ta aastatel 1897–1901 õigusteadust. Pärast ülikooli lõpetamist töötas lühikest aega Pihkva semstvos ja Riias. Asus aastal 1902 Tartusse, kus töötas vandeadvokaadina. Tegi mitmeid pikemaid reise Indiasse ning Sri Lankale. 1905 ja 1906 oli Eduerakonna abijuhataja.

Nooremas põlves Jaan Tõnissoni kaasmõtleja ja toetaja Eesti Üliõpilaste Seltsis, hiljem lakkas Jaan Tõnissoni majanduslikult toetamastO. Rütli. Vaba Maa, 20. märts 1934, nr. 66, lk. 4.. Aastal 1908 asutas koos Eesti Üliõpilaste Seltsist lahkunud liikmetega korporatsioon Sakala. Oli mitmete ühiskondlikult oluliste poliitiliste, kultuuriliste ja hariduslike projektide suurrahastaja. 19. veebruaril 1937 avas ta Rahvuskogu Esimese Koja esimese koosoleku.

Soome aukonsul Tartus, Soome-Eesti sõprussuhete arendaja. Rahvuskogu, I Riiginõukogu, Majaomanikkude Koja ja Kaubandus-Tööstuskoja liige, Vene riigiduuma liige.  Korporatsioon Sakala auvilistlane ja asutaja. Tartu Rotary klubi üks asutajatest. 

Andis aastatel 1911–1916 koos Karl Menningi ja Friedrich Kangroga välja alahete Meie Aastasada ning 1913–1916 Tartu Päevalehte. Kaastööd teinud ka Postimehele.Konsul, vandeadv. Johan Oskar Rütli. - Olion nr 1 1931, lk 34pisi|Oskar Rütli, 1906Aastal 1944 lahkus ta Eestist Saksamaale. Tema põrm on maetud Helsingi Hietaniemi kalmistule. 

Tunnustus
Kotkaristi V klassi teenetemärk, 1938

Mälestuse jäädvustamine
2007. aastal avasid taastatud Tartu Rotary Klubi esimene president Rein Kermes, toonane president Hannes Astok ja piirkonnakuberner Hans Sittnikow Rütli mälestuseks skulptor Mare Mikoffi kujundatud bareljeefi Tartus, Athena kino seinal aadressil Küütri tänav 1.Raimu Hanson "Rotary avas bareljeefi" Postimees, 24.09.2007

Tartu Rotary klubi annab välja ka Oskar Rütli medalit.Rytli medali statuut Tartu Rotary klubi kodulehelpisi|Oskar Rütli bareljeef Tartus, Küütri 1, oktoober 2011. Autor Mare Mikoff
 Teosed 
 Oskar Rütli mälestusi: ühe eesti sugupõlve tööst ja võitlusist (1871-1949). Redigeerinud ja toimetanud Jüri Remmelgas. - New York: Korp! Sakala USA koondise kirjastus, 1964

Viited

 Kirjandus 
 Adv. O. Rütli raamatukogu Tartus. Uus Eesti, 27. oktoober 1935, nr. 40, lk. 8.

 Välislingid 
 Taivo Kirm "Oskar Rütli - 140 aastat sünnist" eestielu.delfi.ee
 Ajalootund Raadio 2-s. Oskar Rütli meenutusi Eesti poliitikutest

Kategooria:Rahvuskogu liikmed
Kategooria:I Riiginõukogu liikmed
Kategooria:Kaubandus-Tööstuskoja liikmed
Kategooria:Eesti advokaadid
Kategooria:Eesti ettevõtjad
Kategooria:Majaomanikkude Koja liikmed
Kategooria:Eesti tuletõrjujad
Kategooria:Eesti pankurid
Kategooria:Kotkaristi V klassi teenetemärgi kavalerid
Kategooria:Hugo Treffneri Gümnaasiumi vilistlased
Kategooria:Tartu Ülikooli õigusteaduskonna vilistlased
Kategooria:Eesti Üliõpilaste Seltsi liikmed
Kategooria:Korporatsioon Sakala liikmed
Kategooria:Venemaa keisririigi I Riigiduuma liikmed
Kategooria:Eestlased Saksamaal
Kategooria:Hietaniemi kalmistule maetud
Kategooria:Sündinud 1871
Kategooria:Surnud 1949